Document ID: /roh_data/filtered/fineweb-2-filterrobots_roh.jsonl.gz/1861

Tenor la lescha d'ustaria vegn il retgav net dal chantun or da la taglia dal commerzi en detagl cun bavrondas destilladas duvrà ad in terz per intents d'utilitad publica ed a dus terzs per la promoziun dal turissem.
Ultra da quai vegnan pajads ora en il chantun Grischun passa 690’000 francs da la dieschma d'alcohol da la Confederaziun. Ils meds finanzials vegnan impundids en emprima lingia per prevegnir e per tractar problems d'alcohol. La segunda prioritad ha la tematica da las drogas illegalas e la terza prioritad la problematica da l'abus da tubac e da medicaments. Tenor la lescha d'alcohol survegnan ils chantuns 10% dal retgav net da l'administraziun federala d'alcohol (dieschma d'alcohol).
RR novitads 09:00